Yannick Agnel

| Mitalit | Mitalit | Mitalit |  |
| --- | --- | --- | --- |
|  Yannick Agnel |  Yannick Agnel |  Yannick Agnel |  |
Maa:   Ranska
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 200 m vapaauinti |  |
|  Kultaa | Lontoo 2012 | 4 × 100 m vapaauintiviesti |  |
|  Hopeaa | Lontoo 2012 | 4 × 200 m vapaauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Barcelona 2013 | 200 m vapaauinti |  |
|  Kultaa | Barcelona 2013 | 4 × 100 m vapaauinti |  |
|  Hopeaa | Shanghai 2011 | 4 × 200 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Dubai 2010 | 4 × 100 m vapaauinti |  |
|  Pronssia | Dubai 2010 | 4 × 200 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Budapest 2010 | 400 m vapaauinti |  |
|  Hopeaa | Budapest 2010 | 4 × 100 m vapaauinti |  |
|  Pronssia | Budapest 2010 | 4 × 200 m vapaauinti |  |
|  Pronssia | Berliini 2014 | 200 m vapaauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Chartres 2012 | 200 m vapaauinti |  |
|  Kultaa | Chartres 2012 | 400 m vapaauinti |  |
|  Pronssia | Chartres 2012 | 100 m vapaauinti |  |
Yannick Agnel (s. 9. kesäkuuta 1992 Nimes, Ranska) on uransa vuonna 2016 lopettanut ranskalainen uimari ja olympiavoittaja.
Agnel voitti nuorten EM-kilpailuissa Prahassa 2009 kultaa 200 ja 400 metrin vapaauinnissa ja 4 × 200 metrin vapaauintiviestissä sekä sai hopeaa 4 × 100 metrin vapaauintiviestissä. Seuraavana vuonna hän voitti Helsingin nuorten EM-kilpailuissa mestaruuden 100, 200 ja 400 metrin vapaauinnissa sekä 4 × 100 metrin ja 4 × 200 metrin vapaauintiviesteissä ja sai lisäksi hopeaa 4 × 100 metrin sekauintiviestissä.
Agnel voitti Budapestin EM-kilpailuissa 2010 kultaa 400 metrillä ajalla 3.46,17 sekä sai hopeaa 4 × 100 metrin vapaauintiviestissä ja pronssia 4 × 200 metrin vapaauintiviestissä. Saman vuoden Dubain lyhyen radan MM-kilpailuissa hän kuului Ranskan kultajoukkueeseen 4 × 100 metrin vapaauintiviestissä ja pronssijoukkueeseen 4 × 200 metrin vapaauintiviestissä. Shanghain MM-kilpailuissa 2011 hän kuului Ranskan hopeajoukkueeseen 4 × 200 metrin vapaauintiviestissä. Kesäolympialaisissa 2012 Agnel voitti kultaa 200 metrin vapaauinnissa ajalla 3.43,14. Lisäksi hän oli mukana Ranskan 4 × 100 metrin vapaauintiviestijoukkueessa, joka otti matkan loppukilpailussa olympiakultaa ajalla 3.09,93. Kahden kullan lisäksi Agnel voitti vielä olympiahopeaa yhdessä Ranskan muun joukkueen kanssa 4 × 200 metrin vapaauintiviestistä. 100 metrin vapaauinnissa hän oli neljäs.
Angel saavutti Chartres'n lyhyen radan EM-kilpailuissa 2012 kultaa 200 ja 400 metrin vapaauinnissa sekä pronssia 100 metrin vapaauinnissa.
Barcelonan MM-kilpailuissa 2013 Agnel voitti kultaa 200 metrin vapaauinnissa ja 4 × 100 metrin vapaauintiviestissä. Berliinin EM-kilpailuissa 2014 hän oli kolmas 200 metrin vapaauinnissa.
Vuoden 2021 joulukuussa Agnel joutui syytteeseen vuonna 2016 tapahtuneesta 13-vuotiaan tytön raiskauksesta ja seksuaalisesta hyväksikäytöstä.